মোখলেছুর রহমান : বর্তমানে সামাজিক যোগাযোগমাধ্যম বিনোদন এবং পারস্পরিক যোগাযোগের একটি বড় মাধ্যম। তবে এই সামাজিক প্ল্যাটফর্মগুলো ব্যবহার করে আপনি কোনো মজাই পাবেন না, যদি এই মাধ্যমগুলোতে আপনার যথেষ্ট বন্ধু না থাকে। সামাজিক যোগাযোগমাধ্যমগুলোর মূল উদ্দেশ্যই হলো, আমাদেরকে আমাদের প্রিয়জনদের সঙ্গে সংযুক্ত করা। ফেসবুকে আপডেট শেয়ার করা, ইনস্টাগ্রামে ফটো এবং ভিডিও পোস্ট করা, টুইটারে বিশ্বের কাছে নিজের মতামতকে তুলে ধরা বা স্ন্যাপচ্যাটে গল্প বলা– সবকিছুই আপনার কাছে দারুন মনে হবে যদি এই প্লাটফর্মগুলোতে আপনার যথেষ্ট বন্ধু থাকে।